FC Hjørring er stadig næstsidst i 2. division i fodbold. Søndag fik holdet kun 1-1 i bundkampen på hjemmebane mod Skovbakken.

FC Hjørring kom foran med 1-0 ved Adda Djejziri i 1. halvlegs sidste minut. Gæsterne fra Skovbakken udlignede 20 minutter efter pausen. FC Hjørring har syv point op til en plads over nedrykningsstregen, og med en kamp tilbage i efteråret er holdet tvunget til at holde juleferie på nedrykningspladsen.